# NÁRODNÁ RADA SLOVENSKEJ REPUBLIKY

# IV. volebné obdobie

Číslo: ...



Návrh

# UZNESENIE

# NÁRODNEJ RADY SLOVENSKEJ REPUBLIKY

z 2008

k správe o priebehu privatizácie Slovenského plynárenského priemyslu, a. s. (tlač 529)

**Národná rada Slovenskej republiky**

**A. b e r i e n a v e d o m i e**

správu o priebehu privatizácie Slovenského plynárenského priemyslu, a.s.

1. **k o n š t a t u j e**
   1. porušenie zákona č. 92/1991 Zb. o podmienkach prevodu majetku štátu na iné osoby v znení neskorších predpisov, spočívajúce v strate možnosti uplatnenia práv väčšinového akcionára SPP, a. s. v dôsledku uzatvorenia akcionárskej zmluvy z 18. 3. 2002,
   2. porušenie § 59a Obchodného zákonníka tým, že hodnota SPP, a. s. nebola určená znaleckým posudkom,
   3. porušenie zákona č. 263/1999 Z. z. o verejnom obstarávaní pri výbere privatizačného poradcu a uzatvorení mandátnej zmluvy,
   4. vznik finančnej straty vo výške 7 373 970 000,- Sk spôsobenej zanedbaním rizík vyplývajúcich z kolísania menových kurzov,
   5. vznik škody vo výške 257 552 160,- Sk neoprávneným vyplatením odmeny privatizačnému poradcovi,
   6. uhradenie nepreukázaných mimoriadnych výdavkov privatizačnému poradcovi a výdavkov tretej strany vo výške 227 321 190,- Sk,
   7. uhradenie ďalšej nepreukázanej odmeny privatizačnému poradcovi vo výške 164 878 914,- Sk.

**C. ž i a d a**

generálneho prokurátora

prešetriť proces privatizácie SPP a výber privatizačného poradcu

predsedu Najvyššieho kontrolného úradu SR

vykonať kontrolu hospodárenia s finančnými prostriedkami a majetkom štátu a Fondu národného majetku SR v procese privatizácie.